ROMÂNIA

JUDEŢUL MUREŞ

CONSILIUL LOCAL MUNICIPAL TÎRGU MUREŞ **PROIECT**

 **(nu produce efecte juridice\*)**

 **INIȚIATOR**

 **PRIMAR**

 **SOÓS ZOLTÁN**

**H O T Ă R Â R E A nr.**

 **privind aprobarea delegării gestiunii prin concesiune a parcărilor cu plată**

**din Municipiul Târgu Mureș de către S.C. Administrator Imobile și Piețe S.R.L**

 **Consiliul local municipal Tg. Mures, întrunit în şedinta ordinară de lucru,**

**Având în vedere :**

**Referatul de aprobare nr. 312/20.01.2023 inițiat de Primar prin S.C. Administrator Imobile și Piețe S.R.L. privind gestionarea directă prin concesiune a parcărilor cu plată din municipiul Târgu Mureș de către S.C. Administrator Imobile și Piețe S.R.L.**

 **În conformitate cu prevederile :**

 **Art. 3, alin 1, lit. i, art. 5, pct. 2, lit. j, art. 10, alin 1, lit. a și alin 2, art. 12, lit b, art. 28 lit j al Ordonanței nr. 71/2002 privind organizarea și funcționarea serviciilor publice de administrare a domeniului public și privat de interes local cu modificările și completările ulterioare, Legea nr. 51/2006 privind serviciile comunitare de utilități publice , Legea nr. 31/1990 privind societățile comerciale republicată**

 **Art. 80- 81 din Legea 24/2000 privind normele de tehnică legislativă pentru elaborarea actelor normative, republicată.**

 **Art. 7 alin 1 și 2 din Legea nr. 52/2003 privind transparența decizională în administrația publică, republicată,**

 **În temeiul art. 129 alin 1 și alin 2 , lit. d și alin 7, lit s din O.U.G. nr. 57/2019 privind Codul administrativ cu modificările și completările ulterioare**

 **H o t ă r ă ş t e :**

 **Art. 1.** Se aprobă delegarea gestiunii prin concesiune a parcărilor cu plată din Municipiul Târgu Mureș către S.C. Administrator Imobile și Piețe S.R.L..

**Art. 2.** Se aprobă Anexa nr. 1, Studiului de Oportunitate referitor la Concesionarea Serviciului Public de Exploatare și Întreținere a Parcărilor și Zonelor de Staționare cu Plată în Regim de Autotaxare aflate pe domeniul public din Municipiul Tîrgu Mureș, parte integrantă din prezenta hotărâre.

**Art. 3.** Se aprobă Anexa nr. 2, Caietul de sarcini privind delegarea gestiunii prin concesiune a Serviciului Public de Exploatare și întreținere a Parcărilor cu Plată din Municipiul Târgu Mureș, parte integrantă din prezenta hotărâre.

**Art. 4**. Se aprobă redevența în cuantum de 2 000 000 lei /anual, la care se adaugă 20% din cifra de afaceri a Serviciului parcări.

**Art. 5.** Se aprobă încheierea Contractului de concesiune al Serviciului parcări cu plată, Anexa nr. 3, începând cu data de 01.04.2023 până la data de 01.04.2027, încheiat între Municipiul Târgu Mureș și S.C. Administrator Imobile și Piețe S.R.L, parte integrantă din prezenta hotărâre.

**Art. 6**. Se mandatează primarul municipiului Târgu Mureș, domnul Soós Zoltán, să semneze contractul de concesiune a serviciului parcări cu plată.

**Art. 7.** Începând cu data de 01.04.2023 își încetează aplicabilitatea orice dispoziție contrară.

 **Art. 8.** Cu aducerea la îndeplinire a prevederilor prezentei hotărâri se încredințează Executivul primăriei municipiului Târgu Mureș prin Serviciul Public Administrația Domeniului Public și S.C. Administrator Imobile și Piețe S.R.L.

 **Art. 9.** În conformitate cu prevederile art. 252 alin 1 lit. c ale art. 255 din O.U.G. nr. 57/2019 privind Codul Administrativ și art. 3, alin 1 din Legea nr 554/2004 a Contenciosului Administrativ, prezenta hotărâre se înaintează Prefectului Județului Mureș pentru exercitarea controlului de legalitate.

 **Art. 10.** Prezenta hotărâre se comunică la :

* Serviciului Public Administrația Domeniului Public
* S.C. Administrator Imobile și Piețe S.R.L.

Viză de legalitate,

Secretar General al Municipiului Tîrgu- Mureș

Bordi Kinga

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările şi completătile ulterioare**